כריסטיאן בייל

צילום של בייל בן ה-14 בסטוקהולם במהלך מסע יחסי הציבור לסרט "[[אימפריית השמש" בפברואר 1988]]
כריסטיאן צ'ארלס פיליפ בייל (באנגלית: Christian Charles Philip Bale; נולד ב-30 בינואר 1974) הוא שחקן קולנוע אנגלי זוכה פרס אוסקר, פרס גלובוס הזהב ופרס גילדת שחקני המסך על תפקידו בדרמת האגרוף "פייטר" <small>(2010)</small>, מוכר גם בזכות סרטיו "אמריקן פסיכו" <small>(2000),</small> "חלום אמריקאי" <small>(2013),</small> "שליחות קטלנית: התעוררות" <small>(2009)</small> ובתפקיד באטמן בטרילוגיית הסרטים "באטמן מתחיל", "האביר האפל" ו"עלייתו של האביר האפל". בייל הוא שחקן "שיטת המשחק" שניחן גם ברב-צדדיות כשחקן, הכוללת בין היתר כישרון כחקיין של מבטאים שונים של השפה האנגלית, משטרים נוקשים של השמנה והרזיה הבולטים בעיקר בסרטיו "פייטר", "המכונאי" ו"באטמן מתחיל", וכן הטמעה מלאה של הדמות אותה הוא משחק.

==ביוגרפיה==
בייל נולד בהוורפורדווסט, פמברוקשייר, ויילס שבממלכה המאוחדת לג'ני (לבית ג'יימס), ליצנית קרקס ואמנית ולדייוויד בייל, טייס מסחרי וסוכן כישרונות. אימו אנגלייה, ואביו נולד בדרום אפריקה. בעקבות כך בייל מגדיר עצמו כאנגלי גם כן, וזאת למרות שנולד בוויילס. מלבד ויילס, העביר את ילדותו גם במחוזות דורסט וסארי שבאנגליה ובפורטוגל. כשהיה בן שנתיים משפחתו עזבה את ויילס והשתקעה בבורנמות' בדרום אנגליה למשך ארבע השנים הבאות. בגיל 17 הוריו התגרשו, ובזמן שאימו ואחותו נשארו לגור בבורנמות' שבאנגליה, עבר עם אביו ללוס אנג'לס שבארצות הברית. בשנת 2000, בייל הפך לבנה החורג של הפמיניסטית גלוריה סטיינם בעקבות נישואיה לאביו, שמת בשנת 2003 מלימפומה במוח.

בילדותו בייל למד בלט ונגינה בגיטרה. לבייל שלוש אחיות המבוגרות ממנו: אֶרין בייל, מוזיקאית; שרון בייל, העוסקת במחשבים; ולואיז בייל, שחקנית ובמאית תיאטרון. הייתה זו עבודתה של אחותו לואיז בתיאטרון שהשפיעה עליו להיות שחקן, תוך עידוד מצד אביו. בייל לא למד מעולם משחק באופן רשמי.

==קריירה==
קריירת המשחק שלו החלה כבר בגיל 8, כאשר כיכב בפרסומות בטלוויזיה הבריטית, בין היתר בפרסומת למשחק הארקייד הפופולרי פק-מן. שנה לאחר מכן הוא הופיע על הבמה לצידו של רואן אטקינסון (מיסטר בין) בהצגה הקומית "The Nerd". בהמשך הוא שיחק ילד מפונק במיני סדרה בטלוויזיה שנקראה "The Heart of the Country" ואז הוא זכה לתפקידו הראשון בארצות הברית.

תפקידו הראשון היה גם כן בסרט טלוויזיה של NBC שנקראה "אנסטסיה: המסתורין של אנה". סרט זה הופק בשנת 1986, וכיכבה בה איימי אירווינג כאשר בייל שיחק בה את אלכסיי ניקולאייביץ', הצארביץ' של רוסיה, יורש העצר לכתר הרוסי. סרט זה היווה את קרש הקפיצה שלו משום שבעלה של אירווינג באותה עת, הבמאי המפורסם סטיבן ספילברג, ליהק את בייל לתפקיד ראשי בסרטו "אימפריית השמש" בשנת 1987. בייל, ששיחק ילד שמנסה לשרוד בשבי היפני, נתן בסרט זה את אחת ההופעות המרשימות ביותר של נער על המסך. בהמשך הוא שיחק בסרט שוודי ושנה לאחר מכן הוא קיבל תפקיד בסרט "הנרי החמישי" של קנת בראנה בעיבוד קולנועי לסיפורו של הנרי החמישי.

בערך באותה עת, בגיל 17 בלבד, הוא עבר לבדו ללוס אנג'לס ובשנים 1992 ו-1993 הוא השתתף במיוזיקל של דיסני בשם "נערי העיתונים" בו הוא שר ורקד ובסרט "נערי הסווינג" שגם בו היו לו קטעי ריקוד. לשם כך הוא הקדיש כעשרה שבועות ללימוד ריקוד ואמנויות לחימה. בשנת 1994 הגיעה נקודת מפנה נוספת בקריירה שלו כאשר נבחר לשחק בתפקיד לורי לורנס, השכן של האחיות מארץ' בסרט "נשים קטנות". הוא נבחר לתפקיד זה על ידי וינונה ריידר שכיכבה לצידו. בשנת 1995 דיבב את הדמות של תומאס בסרט "פוקהונטס" של דיסני.

הפריצה הגדולה של בייל הגיעה בשנת 2000, כשהוא מגלם את פטריק בייטמן, ברוקר רצחני בסרט "אמריקן פסיכו". התפקיד הזה ללא ספק העלה את בייל על נס בתור שחקן איכות, גם אם היה סיכון שיקטלו אותו על התפקיד מעורר המחלוקת. בהמשך הוא שיחק גם בשני תפקידים קטנים ב"שאפט <small>(אנ')</small>" (2000) ובסרט "המנדולינה של קפטן קורלי <small>(אנ')</small>" (2001).

בשנת 2002, הוא שיחק בשני תפקידים ראשיים בסרט "שלטון האש" לצדו של מתיו מקונוהיי ובסרט "שיווי משקל" שנכתב ובוים על ידי קורט וימר, בהם הצליח בייל להוכיח את כישרונו גם בסרטי פעולה. באותה שנה שיחק גם בסרט הדרמה "שחייה לילית".

שנת 2004 היוותה עבורו שנה נוספת של ציון דרך משמעותי בקריירה שלו. הוא התמודד בצורה מרשימה עם התפקיד המאתגר בסרט "המכונאי" עבורו הוא נאלץ לשנות בצורה דרסטית את ממדי גופו ולאחר מכן נבחר לתפקיד הראשי בסרט בסדרת סרטי גיבור העל באטמן, שנקרא בשם "באטמן מתחיל", ויצא לאקרנים בשנת 2005. שני הסרטים הללו ובעיקר באטמן, שזיכה אותו גם בתפקיד בסרט ההמשך, חיזקו עוד יותר את מעמדו בהוליווד.

בנוסף, בשנת 2004 דיבב את דמותו של האול בסרט "הטירה הנעה של האול", מבית סטודיו ג'יבלי.

עוד בשנת 2005, בייל הספיק לככב כדמות משנית לצד קולין פארל בעיבוד תקופתי על חייה של פוקהונטס, בסרט בבימויו של טרנס מאליק, "העולם החדש".

בשנים 2006 ו-2007 המשיך בייל לבסס מעמדו כשחקן כאשר לקח על עצמו תפקידים בסרטים "לשרוד עד החופש" (בתפקיד טייס אמריקאי שמטוסו הופל בזמן מלחמת וייטנאם, מבוסס על סיפור אמיתי), "זמנים קשים" (בתפקיד אחד מוותיקי מלחמת אפגניסטן שסובל מהפרעת דחק פוסט-טראומטית ומוצע לו תפקיד של סוכן פדרלי), "יוקרה" (סיפור יריבותם של שני קוסמים בימתיים), לצד כוכבים כמייקל קיין, יו ג'קמן, סקרלט ג'והנסון ודייוויד בואי ובחידוש למערבון הקלאסי "3:10 ליומה" לצידו של ראסל קרואו.

בסרט משנת 2007 "אני לא שם", שמהווה עיבוד ביוגרפי לחייו של בוב דילן, בייל שיחק בתפקיד הראשי כאשר לצידו שחקנים כקייט בלאנשט, הית' לדג'ר, ריצ'רד גיר וג'וליאן מור.

בשנת 2008 יצא סרט ההמשך ל"באטמן מתחיל" הנקרא "האביר האפל", בו משחק לצידו, פעם נוספת, הית' לדג'ר המנוח. הסרט נהפך לשובר קופות (הרוויח מעל מיליארד דולר) וזכה לביקורות מצוינות ואף הוכתר לאחד הסרטים הטובים ביותר בידי חלק מהמבקרים.

בשנת 2009 שיחק בייל בסרט "שליחות קטלנית: התעוררות", בו גילם בייל את ג'ון קונור; הסרט הוא הרביעי בסדרת הסרטים "שליחות קטלנית". במהלך הצילומים איבד שליטה ותקף צלם על הסט וקלטת המתעדת את ההתפרעות הועלתה לרשת.

בשנת 2011 זכה בפרס אוסקר לשחקן המשנה הטוב ביותר, בפרס גלובוס הזהב ובפרס גילדת שחקני המסך על תפקידו בתור דיק "דיקי" אקלונד <small>(אנ'),</small> מתאגרף לשעבר שהתמכר לסמים ומאמן את אחיו מיקי וורד (מארק וולברג) בדרמת האגרוף הביוגרפית "פייטר" שבוים על ידי דייוויד או. ראסל.

בשנת 2012 שיחק בתפקיד הראשי בסרט "עלייתו של האביר האפל" בבימויו של כריסטופר נולאן.

בשנת 2013 הופיע בייל בקומדיית הפשע של דייוויד או. ראסל "חלום אמריקאי" בתפקיד הנוכל אירווין רוזנפלד המתמחה בתרגילי עוקץ. בייל הועמד על הופעתו בסרט בשנית לפרס אוסקר לשחקן הטוב ביותר, לפרס גלובוס הזהב ולפרס באפט"א.

בשנת 2015 שיחק בייל בסרטו של אדם מקיי "מכונת הכסף" בתור מייקל ברי, המשקיע הראשון שחזה את משבר הסאבפריים והרוויח סכומים גדולים כתוצאה מכך; בייל זכה לשבחים הן מצד מהבקרים והן מצד הקהל ואף היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן הטוב ביותר בסרט קומדיה או מוזיקלי.

בשנת 2017 הצטלם לסרטו של הבמאי טרנס מאליק, "שיר לשיר", לצד נטלי פורטמן וראיין גוסלינג; אך הסצינות שלו כולן קוצצו מן הסרט.

בשנת 2018 גילם את דמותו של סגן נשיא ארצות הברית דיק צ'ייני בסרט הדרמה הפוליטי "סגן הנשיא" שנכתב ובוים על ידי אדם מקיי; בייל עבר שינוי גוף משמעותי פעם נוספת, כאשר העלה מעל 40 פאונד (18 ק"ג) וגילח את ראשו כדי לגלם את דיק צ'ייני. עבור תפקידו בסרט היה בייל מועמד לפרס אוסקר לשחקן הטוב ביותר, לפרס גילדת שחקני המסך, לפרס באפט"א לשחקן הטוב ביותר וזכה בפרס גלובוס הזהב לשחקן הטוב ביותר בסרט קומדיה או מוזיקלי. 

בשנת 2019 גילם את דמותו של נהג המרוצים קן מיילס בסרט "פורד נגד פרארי" שבוים על ידי ג'יימס מנגולד. עבור תפקידו בסרט, היה בייל מועמד בפעם החמישית לפרס גלובוס הזהב לשחקן הטוב ביותר בסרט דרמה, לפרס גילדת שחקני המסך ואף זכה בפרס סטלייט.

== חיים אישיים ==
בייל מתגורר בלוס אנג'לס מאז 1992. הוא מחזיק באזרחות אמריקאית בנוסף לאזרחותו הבריטית מלידה.

ב-29 בינואר 2000 בייל נישא לדוגמנית האמריקאית סנדרה "סיבי" בלייזיק, בטקס שנערך בלאס וגאס; לזוג יש בת ובן.

בייל הפך לצמחוני בגיל שבע אבל ב-2009 אמר שהוא "מחוץ לצמחונות כיום". הוא הפסיק לאכול בשר אדום לאחר שקרא את ספר הילדים "חוות הקסמים". בתור פעיל למען זכויות בעלי חיים, הוא תומך בארגונים כמו גרינפיס, הקרן העולמית לשימור חיות הבר ועוד. בזמן קידום הסרט "פרחי מלחמה" בדצמבר 2011, בייל וצוות מרשת הטלוויזיה CNN ניסו לבקר את צ'ן גואנגצ'נג, "עורך הדין היחף" בכפר במזרח סין. הוא נאלץ לסגת לאחר שהסתכסך עם שומרים במחסום. לבסוף פגש בייל את צ'ן בארוחת ערב שערכה העמותה "זכויות אדם קודם כל" בשנה שלאחר מכן.

ב-22 ביולי 2008, בייל נעצר בלונדון לאחר שאמו ואחותו שרון דיווחו עליו למשטרה בגין תקיפה לכאורה בבית מלון. הוא שוחרר בערבות. בייל הכחיש את ההאשמות ומאוחר יותר כינה את האירוע "עניין אישי עמוק". ב-14 באוגוסט, שירות התביעה של הכתר הכריזו שלא ינקטו נגד בייל צעדים נוספים בשל "חוסר ראיות".

==פילמוגרפיה==
=== קולנוע ===
{| class="wikitable"
!שנה
!סרט
!תפקיד
!הערות
|-
| rowspan="2" |1987
|מיו בארץ מרחקים <small>(אנ')</small>
|ג'אם ג'אם
|
|-
|אימפריית השמש
|ג'ים "ג'יימס" גרהאם
|
|-
|1989
|הנרי החמישי
|רובין
|
|-
|1992
|נערי העיתונים
|ג'ק קלי
|
|-
|1993
|נערי הסווינג
|תומאס ברגר
|
|-
| rowspan="2" |1994
|נסיך ג'אטלנד <small>(אנ')</small>
|המלט
|
|-
|נשים קטנות
|תאודור "לורי" לורנס
|
|-
|1995
|פוקהונטס
|תומאס
|דיבוב
|-
| rowspan="2" |1996
|דיוקנה של גברת
|אדוארד רוייזר
|
|-
|סוכן חשאי <small>(אנ')</small>
|סטיבי
|
|-
|1997
|מטרולנד <small>(אנ')</small>
|כריס לויד
|
|-
| rowspan="2" |1998
|ולווט גולדמיין <small>(אנ')</small>
|ארתור סטיוארט
|
|-
|כל החיות הקטנות <small>(אנ')</small>
|בובי פלאט
|
|-
|1999
|חלום ליל קיץ
|דמטריוס <small>(אנ')</small>
|
|-
| rowspan="2" |2000
|אמריקן פסיכו
|פטריק בייטמן <small>(אנ')</small>
|
|-
|שאפט <small>(אנ')</small>
|וולטר וייט ג'וניור
|
|-
|2001
|המנדולינה של קפטן קורלי <small>(אנ')</small>
|מנדראס
|
|-
| rowspan="3" |2002
|שחייה לילית <small>(אנ')</small>
|סאם
|
|-
|שלטון האש <small>(אנ')</small>
|קווין אברקרומבי
|
|-
|שיווי משקל
|ג'ון פרסטון
|
|-
| rowspan="2" |2004
|המכונאי
|טרוור רזניק
|מועמד פרס סאטורן לשחקן הטוב ביותר <small>(2005)</small>
|-
|הטירה הנעה
|האוול פנדרגון
|דיבוב
|-
| rowspan="3" |2005
|באטמן מתחיל
|ברוס ויין/באטמן
|פרס סאטורן לשחקן הטוב ביותר <small>(2006)</small>
|-
|העולם החדש
|ג׳ון רולפה <small>(אנ')</small>
|
|-
|זמנים קשים
|ג'ים דייוויס
|גם מפיק בפועל
|-
| rowspan="2" |2006
|לשרוד עד החופש
|דיטר דנגלר <small>(אנ')</small>
|מועמד פרס סטלייט לשחקן הטוב ביותר בסרט דרמה <small>(2007)</small>
|-
|יוקרה
|אלפרד בורדן / פאלון
|
|-
| rowspan="2" |2007
|3:10 ליומה
|דן אוונס
|
|-
|אני לא שם
|ג'ק רולינס / הכומר ג'ון
|
|-
|2008
|האביר האפל
|ברוס ויין/באטמן
|מועמד פרס סאטורן לשחקן הטוב ביותר <small>(2009)</small>
|-
| rowspan="2" |2009
|שליחות קטלנית: התעוררות
|ג'ון קונור
|
|-
|אויבי הציבור
|מלווין פרביס
|
|-
|2010
|פייטר
|דיק "דיקי" אקלונד <small>(אנ')</small>
|פרס אוסקר לשחקן המשנה הטוב ביותר <small>(2011)</small>
פרס גלובוס הזהב לשחקן המשנה הטוב ביותר <small>(2011)</small>

פרס גילדת שחקני המסך לשחקן המשנה הטוב ביותר <small>(אנ')</small> <small>(2011)</small>

פרס סטלייט לשחקן המשנה הטוב ביותר <small>(2010)</small>
מועמד פרס באפט"א לשחקן הטוב ביותר בתפקיד משנה <small>(2011)</small>

מועמד פרס סאטורן לשחקן המשנה הטוב ביותר <small>(2011)</small>
|-
|2011
|פרחי מלחמה <small>(אנ')</small>
|ג'ון מילר
|
|-
|2012
|עלייתו של האביר האפל
|ברוס ויין/באטמן
|מועמד פרס סאטורן לשחקן הטוב ביותר <small>(2013)</small>
|-
| rowspan="2" |2013
|אחים בדם <small>(אנ')</small>
|ראסל בייז
|
|-
|חלום אמריקאי
|אירווין רוזנפלד
|מועמד פרס אוסקר לשחקן הטוב ביותר <small>(2014)</small>
מועמד פרס גלובוס הזהב לשחקן הטוב ביותר בסרט קומדיה או מוזיקלי <small>(2014)</small>
מועמד פרס באפט"א לשחקן הטוב ביותר בתפקיד ראשי <small>(2014)</small>

מועמד פרס סטלייט לשחקן הטוב ביותר בסרט דרמה <small>(2014)</small>
|-
|2014
|אקסודוס: אלים ומלכים
|משה
|
|-
| rowspan="2" |2015
|אביר הגביעים <small>(אנ')</small>
|ריק
|
|-
|מכונת הכסף
|מייקל בורי <small>(אנ')</small>
|פרס סטלייט לשחקן המשנה הטוב ביותר <small>(2016)</small>
מועמד פרס אוסקר לשחקן המשנה הטוב ביותר <small>(2016)</small>
מועמד פרס גלובוס הזהב לשחקן הטוב ביותר בסרט קומדיה או מוזיקלי <small>(2016)</small>

מועמד פרס באפט"א לשחקן הטוב ביותר בתפקיד משנה <small>(2016)</small>

מועמד פרס גילדת שחקני המסך לשחקן המשנה הטוב ביותר <small>(אנ')</small> <small>(2016)</small>
|-
|2016
|ההבטחה <small>(אנ')</small>
|כריסטופר "כריס" מאיירס
|
|-
|2017
|אויבים <small>(אנ')</small>
|קפטן ג'וזף ג'יי. בלוקר
|
|-
| rowspan="2" |2018
|מוגלי: אגדת הג'ונגל
|בגירה
|דיבוב
|-
|סגן הנשיא
|דיק צ'ייני
|פרס גלובוס הזהב לשחקן הטוב ביותר בסרט קומדיה או מוזיקלי <small>(2019)</small>
מועמד פרס אוסקר לשחקן הטוב ביותר <small>(2019)</small>
מועמד פרס באפט"א לשחקן הטוב ביותר בתפקיד ראשי <small>(2019)</small>

מועמד פרס גילדת שחקני המסך לשחקן הטוב ביותר <small>(2019)</small>
|-
|2019
|פורד נגד פרארי
|קן מיילס
|פרס סטלייט לשחקן הטוב ביותר בסרט דרמה <small>(2019)</small>
מועמד פרס גלובוס הזהב לשחקן הטוב ביותר בסרט דרמה <small>(2020)</small>
מועמד פרס גילדת שחקני המסך לשחקן הטוב ביותר <small>(2020)</small>
|-
| rowspan="3" |2022
|תור: אהבה ורעם
|גור שוחט האלים
|
|-
| אמסטרדם
|ברט ברנדסן
|גם מפיק
|-
|עיניה התכולות
|אוגוסטוס לנדור
|גם מפיק
|-
|2023
|הילד והאנפה
|שואיצ'י מאקי
|דיבוב
|-
|2025
|הכלה!
|המפלצת של פרנקנשטיין
|
|-
|TBA
|The Church of Living Dangerously
|ג'ון לי בישופ
|גם מפיק
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|1986
|אנסטסיה: המסתורין של אנה
|אלכסיי ניקולאייביץ', הצארביץ' של רוסיה
|סרט טלוויזיה של NBC
|-
|1987
|Heart of the Country
|בן האריס
|מיני-סדרה
|-
|1990
|אי המטמון <small>(אנ')</small>
|ג'ים הוקינס <small>(אנ')</small>
|סרט טלוויזיה של TNT
|-
|1991
|A Murder of Quality <small>(אנ')</small>
|טים פרקינס
|סרט טלוויזיה של A&E
|-
|1999
|Mary, Mother of Jesus <small>(אנ')</small>
|ישו
|סרט טלוויזיה של NBC
|}

==קישורים חיצוניים==

* [http://www.christian-bale.org/ כריסטיאן בייל] - אתר מעריצים
* [https://web.archive.org/web/20090417005517/http://homevideo.universalstudios.com/americanpsycho/ "אמריקן פסיכו"] - אתר רשמי לסרט
* [http://www2.warnerbros.com/batmanbegins/index.html "באטמן מתחיל"] - אתר רשמי לסרט
* [http://www.eonline.co.il/content.asp?id=32564&sid=11 מאחורי הקלעים של הסרט "היוקרה"]
* 
* 
* 
* [http://www.sratim.co.il/profileview.php?id=442# כריסטיאן בייל באתר סרטים]
* 

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:מדבבים בריטים
קטגוריה:זוכי פרס גילדת שחקני המסך - שחקנים
קטגוריה:זוכי אוסקר: שחקן המשנה הטוב
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס בחירת הנוער
קטגוריה:מהגרים מבריטניה לארצות הברית
קטגוריה:זוכי פרס איגוד מבקרי הקולנוע האמריקאי לשחקן הטוב ביותר
קטגוריה:זוכי פרס איגוד מבקרי הקולנוע האמריקאי לשחקן המשנה הטוב ביותר
קטגוריה:זוכי פרס סאטורן לשחקן ראשי בקולנוע
קטגוריה:אנגלים שנולדו ב-1974